Убалдо Фильол
Убалдо Матилдо Фильол (; р. 1950 г.) е аржентински футболист-вратар, национал. Участва на СП '74, СП '78 и СП '82. Определен за най-добър вратар на СП '78.

Кариера 
Роден е на 21 юли 1950 г. в Сан Мигел дел Монте, Буенос Айрес. Започва професионалната си кариера в Килмес през 1969 г. и през 1972 г. преминава в гранда Расинг. През 1974 отива в друг голям аржентински клуб, Ривър Плейт, където играе 11 години.

Участва на СП '74 след колебливи изяви на първия вратар Даниел Карневали. На СП '78 е важна фигура в отбора на гаучосите, като спасява дузпа срещу Полша, а на финала срещу Холандия прави много добри спасявания. През 1982 г. Аржентина отново играе на финалите на световното първенство, но губи от Бразилия и Италия и не достига до полуфиналите. Последният мач на Фильол е през 1985 г., като той поставя национален рекорд за най-много мачове като вратар с общо 58 мача за Аржентина.

Фильол продължава професионалната си кариера в испанския Атлетико Мадрид, бразилския Фламенго и аржентинския Архентинос Хуниорс. След това отново преминава в Расинг, където печели Суперкопа Судамерикана през 1988 г. Приключва активната си състезателна кариера през 1990 г. като футболист на Велес Сарсфийлд. По-късно е треньор на Расинг, а на СП '06 е треньор на вратарите.

Клубове 
 1969 – 1971: Килмес (Аржентина)
 1972 – 1973: Расинг (Аржентина)
 1974 – 1983: Ривър Плейт (Аржентина)
 1983 – 1983: Архентинос Хуниорс (Аржентина)
 1984 – 1985: Фламенго (Бразилия)
 1985 – 1986: Атлетико Мадрид (Испания)
 1987 – 1989: Расинг (Аржентина)
 1989 – 1990: Велес Сарсфийлд (Аржентина)

Външни препратки 
 Великите 10 вратари на световните първенства  Спортал

Аржентински футболисти
Аржентински треньори по футбол
Футболисти на Атлетико Мадрид
Футболисти на Ривър Плейт
Футболисти на Архентинос Хуниорс
Футболисти на Велес Сарсфийлд